Het 'n towerspreuk Harry Potter-outeur se besige tong stil? – praag.co.za
Het 'n towerspreuk Harry Potter-outeur se besige tong stil?
JK Rowling, die skepper van Harry Potter, is 'n baie ryk burger. Volgens die media het sy bates met 'n netto waarde van sowat een miljard dollar. Maar afgesien van haar rykdom, is sy ook lief vir oop grense en "vlugtelinge".
Toe sy egter die geleentheid gegun word om te bewys sy is opreg in haar soort "menslike" oortuigings, en dat sy bereid is om persoonlike opofferings te maak vir oopgrens-immigrasie – presies wat sy van ander verwag om te doen – is die prekende en praatsieke Rowling skielik skynbaar minder gewillig.
Die skrywer het eenkeer melodramaties die stories oor immigrante wat geraak word deur Trump se "reisverbod" op Moslems vergelyk met haar werk by Amnestie Internasionaal wat oor politieke gevangenes en diktators gehandel het.
Rowling verdedig migrante met ywer en ontken die stygende misdaad wat verband hou met die instroming. Diegene wat teen oop grense is, is volgense haar Twitter-vete met Daily Mail redakteur Piers Morgan dié wat die meeste aanstoot gee.
Terwyl die meeste van haar aanbiddende lesers nie van die feit hou dat immigrante hul lande oorstroom nie, veral in Frankryk, Swede en Duitsland, verdedig Rowling nogtans onbeperkte immigrasie.
Na sy Morgan vertel het om te "fokof" toe hy gesê het die uitvoerende bevel van President Donald Trump se immigrasieverbod is nie slegs 'n Moslemverbod nie, was Rowling pens en pootjies midde in die geveg vir meer "vlugtelinge" na haar land. Sy beskryf die hofbesluit in die VSA om die verbod ongedaan te maak "so bevredigend soos ek gedink het".
'n Konserwatiewe kommentator, Mike Cernovich, wat al keelvol was vir Rowling se morele aanstellerigheid, het nou aangebied om vliegtuigkaartjies te koop vir 100 vlugtelinge om in haar groot herehuise in Aberfeldy en Edinburgh vir 'n jaar te kom woon. Aanbieder van die "Mark Kaye Show" het aangebied om 20 kaartjies te betaal en Hollywoodsterre met groot bekke word nou ook gevra om hul huise oop te stel.
.@jk_rowling Over 1,000,000 views. Awfully quiet, suddenly! pic.twitter.com/DSxvP3auIN
— Mike Cernovich 🇺🇸 (@Cernovich) February 15, 2017
Mike se uitdaging versprei soos 'n veldbrand. Na 27 301 stemme, het Cernovich 'n oproep gedoen aan Rowling om "die herehuis se mure af te breek". Sy Twitter-peiling het bevind dat 92 persent van die stemmers meen dat Rowling sy aanbod moet aanvaar.
Die mense het gepraat, en die resultate is duidelik: JK Rowling moet "vlugtelinge" toelaat in haar wonings of haar grootbekuitsprake stop. Kort na die uitdaging, het Rowling wat baie aktief is op Twitter, skielik baie stil geraak.
Dit lyk asof Harry Potter towerwoorde oor haar uitgespreek het. Haar stilte spreek egter boekdele. Die "Harry Potter" skrywer het toevallig 'n "muur" van 10m heinings opgesit om haar huis om haar privaatheid te verhoog.
Skrywer praagGepubliseer op 15 Februarie 2017 15 Februarie 2017 Kategorieë Internasionale nuus, NuusSleutelwoord Harry Potter, herehuis, immigrante, JK Rowling, oop grense, reisverbod, Trump, twitter